Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 AN ŠU AN |EN.ZU| LUGAL MU RA |IGI.DIB| NA A KA 
 SAR RU UM BA NI GAL ZU |URU×BAR| NA ARAD ZU NA AB BI A 
 |EZEN×BAD| GAL MU RI IG |PIRIG.PIRIG| E DIM₂ ME NE KIN GI₄ A AŠ NE GI₄ 
 IGI ZU MU E GAR MA IGI NI MA AN GAR MA 
 MAR TU MA DA AŠ MU KALAM@g RU RU BU UŠ 
 |EZEN×BAD| KAK |IGI.DIB| NE GIR₃ BI TAR RU NE 
 |A.LAGAB×HAL| |GU₂.GAR₃| |A.LAGAB×HAL| |UD.GIŠ%GIŠ.NUN| BI DA 
 GU₂ GIR₃ BI A ŠA₃ E NAM BA E ŠU₂ ŠU₂ A₂ EŠ₂ MU E DA |NINDA₂×NE| KIN EŠ₂ 
 ZI ZI DA MU NE 
 GU₂ |A.LAGAB×HAL| AB₂ GAL TA EN NA MA DA ZI MU DAR KI RA EŠ₂ 
...NI ZI <unk> 
 |EZEN×BAD| BI <unk> |KASKAL.BU| |A.AN| DIM₂ E DA MU NE 
 RI BA NA |HI×AŠ₂| SAG <unk> A BI KA DI DI DA MU NE 
 DIM₂ ME MU EŠ₂ MAR TU |HI×AŠ₂| SAG GA KA TUM KU A |GIŠ.TUG₂.PI| MU IGI IN AK 
 SI MU UR₄ KI NAM TAB BA NI EŠ₂ IM MA DA DU 
 RI BA NA |HI×AŠ₂| SAG |EN.TI| KI KID GIŠ KU PA GI NE IM MA IGI DU 
 |IGI.DIB| GA₂ E ERIN₂ GI IL₂ NI IL₂ IL₂ |U.U.U| |A.AN| IGI NU UM MI DUH 
 GIŠ KU PA GI NE...RI NI EŠ₂ BA DU NA 
 |ŠU.GAR.TUR.LAL| BI LUGAL GA₂ AN NA |HI×BAD| 
 LU₂ KIN AK NE HA MA AB |MU&MU| E A₂ HA MA GA₂ GA₂ 
 DAR A MA DA DI NU UB DA KA GA KA EN NE EN 
 MA DA <unk> KI EŠ₂ LU₂ KIN GI₄ A MU NI GI₄ 
 MA DA DIM₂ MA BI BA DA PAP 
 |EZEN×BAD| KAK |IGI.DIB| NE NU RU BI EN NI KAK EN |IGI.DIB| GIŠ KU NI PA GI EN 
 GAL ZU |URU×BAR| NA IM RI A GU LA |A.AN| GAN IM MA DA RI 
 DIM₂ MA MA DA NU UB DA PAP RA NA RI MU KALAM@g E 
 UD LU₂ KIN GI₄ A MU IGI ZU EŠ₂ MU E IGI GI₄ A MU 
 EGIR RA NI TA DIŠ LU₂ AN |ŠEŠ.KI| |PA.TE.SI| MA DA ZI MU DAR RA KI EŠ₂ LU₂ AN EN KI 
 LU₂ KIN GI₄ A MU NI GI₄ 
 <unk> ERIN₂ MU E IGI IN GI₄ 
 LU₂ GI IL₂ TUM SI LU₂ GIŠ KU PA GI NE IB TUR 
 |ŠU.GAR.TUR.LAL| BI LUGAL MU ERIN₂ KIN AK NE DUH |IGI.DIB| BI AB BI 
 |IGI.DIB| RU GIŠ KU GA AN DA PA 
 LU₂ GAL GAL MA DA ZA LU₂ IN NE IGI IN GI₄ 
 IGI NE NE MA AN GAR RI |U.U.U| MA 
 ME EN NE URU URU EN NU KALAM@g NU MU DA AK EN NE EN 
 A NA DIM₂ NAM |KI.SU.LU.EŠ₂.GAR| A RA AB SUM MU 
 LU₂ KIN GI₄ A MU MU NA NI IN GI₄ |U.U.U| 
 UD LUGAL MU A₂ MU E DA |NINDA₂×NE| TA 
 UD TE MI BA KIN IM MI IB GI₄ GI₄ IN |IGI.DIB| GIŠ KU NI PA GI EN 
 MU KA LUGAL GA₂ KID NI DU BI EN GIŠ KU TUM |DU&DU| |DU&DU| E 
 |A₂.KAL| NU UM GAR GIŠ KU TA NU UM ME GI EN UD KUR KUR GAN EN |U.TUG₂| 
 LUGAL MU GAN EN ZU

Provide the transliteration.

<SURFACE>
{d}šu{d}suen lugal-ŋu₁₀-ra u₃-na-a-dug₄
šar-ru-um-ba-ni gal-zu unken-na arad-zu na-ab-be₂-a
bad₃ gal mu-ri-iq-tidnim-e dim₂-me-de₃ kiŋ₂-gi₄-a-aš bi₂-gi₄
igi-zu mu-e-ŋar-ma igi-ni ma-an-ŋar-ma
mar-tu ma-da-aš mu-un-šub-šub-bu-uš
bad₃ du₃-u₃-de₃ ŋiri₃-bi ku₅-ru-de₃
{id₂}idigna {id₂}buranuna-bi-da
gu₂-ŋiri₃-bi a-šag₄-e nam-ba-e-šu₂-šu₂ a₂-še₃ mu-e-da-aŋ₂ kiŋ₂-še₃
zi-zi-da-ŋu₁₀-ne
gu₂ {id₂}ab₂-gal-ta en-na ma-da zi-mu-dar{ki}ra-še₃
...i₃-zig₃ <unk>
bad₃-bi <unk> danna-am₃ dim₂-e-da-ŋu₁₀-ne
dal-ba-na hur-saŋ <unk> a-bi-ka sa₂ di-da-ŋu₁₀-ne
dim₂-me-ŋu₁₀-še₃ mar-tu hur-saŋ-ga-ka ib₂-tuš-a ŋeštug₂ mu-ši-in-ak
si-mu-ur₄{ki} nam-tab-ba-ni-še₃ im-ma-da-ŋen
dal-ba-na hur-saŋ ebih{ki}ke₄ {ŋiš}tukul sag₃-ge-de₃ im-ma-ši-ŋen
u₃ ŋe₂₆-e erin₂ {gi}dusu i₃-il₂-il₂-eš-am₃ igi nu-um-mi-du₈
{ŋiš}tukul sag₃-ge-de₃...ri-ni-še₃ ba-ŋen-na
tukum-bi lugal-ŋa₂ an-na-kam
lu₂ kiŋ₂ ak-ne ha-ma-ab-tah-e a₂ ha-ma-ŋa₂-ŋa₂
gun₃-a ma-da sa₂ nu-ub-da-dug₄-ga dug₄-en-de₃-en
ma-da <unk>{ki}še₃ lu₂-kiŋ₂-gi₄-a mu-ni-gi₄
ma-da dim₂-ma-bi ba-da-kur₂
bad₃ du₃-u₃-de₃ nu-šub-be₂-en i₃-du₃-en u₃ {ŋiš}tukul i₃-sag₃-ge-en
gal-zu unken-na im-ri-a gu-la-am₃ he₂-em-ma-da-ri
dim₂-ma ma-da nu-ub-da-kur₂-ra na degₓ(RI) mu-un-e
ud lu₂-kiŋ₂-gi₄-a-ŋu₁₀ igi-zu-še₃ mu-e-ši-gi₄-a-ŋu₁₀
egir-ra-ni-ta {m}lu₂{d}nanna ensi₂ ma-da zi-mu-dar-ra{ki}še₃ lu₂{d}en-ki
lu₂-kiŋ₂-gi₄-a mu-ni-gi₄
<unk> erin₂ mu-e-ši-in-gi₄
lu₂ {gi}dusu ib₂-si lu₂ {ŋiš}tukul sag₃-ge bi₂-ib-tur
tukum-bi lugal-ŋu₁₀ erin₂ kiŋ₂ ak-de₃ du₈-u₃-bi ab-be₂
u₃-šub {ŋiš}tukul ga-an-da-sag₃
lu₂ gal-gal ma-da-za lu₂ in-ne-ši-in-gi₄
igi-ne-ne ma-an-ŋar-re-eš-ma
me-en-de₃ iri-iri en-nu-uŋ₃ nu-mu-da-ak-en-de₃-en
a-na-gin₇-nam ugnim a-ra-ab-šum₂-mu
lu₂-kiŋ₂-gi₄-a-ŋu₁₀ mu-na-ni-in-gi₄-eš
ud lugal-ŋu₁₀ a₂ mu-e-da-aŋ₂-ta
ud ten ŋi₆-ba kiŋ₂ im-mi-ib-gi₄-gi₄-in u₃ {ŋiš}tukul i₃-sag₃-ge-en
mu inim lugal-ŋa₂-ke₄ i₃-gub-be₂-en {ŋiš}tukul ib₂-lah₄-lah₄-e
usu nu-um-ŋar {ŋiš}tukul-ta nu-um-me-ge-en ud kur-kur he₂-en-dul
lugal-ŋu₁₀ he₂-en-zu